Fritz Aanes

Fritz Aanes (født 1978) er en norsk trener og tidligere bryter i stilarten gresk-romersk. Han representerte Norge i Sommer-OL 2000 og Sommer-OL 2004. Under Sommer-OL 2000 kom Aanes på fjerdeplass i 85 kilos-kategorien i gresk-romersk stil, men ble diskvalifisert etter å ha testet positivt for dopingpreparatet nandrolon og dømt til utestenging i 15 måneder. Under Sommer-OL i 2004 kom han på 15.-plass i 84 kg-klassen.  

Av meritter har Aanes fjerdeplass fra VM 2003, åttendeplass i EM, åtte verdenscupgull, åtte NM-gull, ett gull, to sølv og ett bronse fra Nordisk mesterskap, og kongepokal fra 2002 og 2004. Aanes er tidenes nest yngste norgesmester for senior og vant 48-kilosklassen da han var 14 år og 236 dager gammel. Han har 17.-plass fra NM i jojo som 16 åring.

Etter å ha lagt opp som idrettsutøver i 2008, ble Aanes en del av trenerteamet til Norges landslag i bryting i 2013 og var hovedtrener fra 2017 til 2022.

Aanes medvirket i 2021 i NRK-dokumentarserien Hodet i klemme som fulgte brytelandslaget fram mot kvalifiseringen til Sommer-OL 2020. For programmet vant han Gullruten 2022 i klassen årets deltaker. Han har også deltatt i 71° nord – Norges tøffeste kjendis og Skal vi danse.

 Medaljer i norske mesterskap 
Plassering Vektklasse ÅrGull  48 kg  1993Gull  85 kg  1998Gull  96 kg  1999, 2002, 2003, 2004, 2005, 2008Sølv  74 kg  1996Bronse  57 kg  1994

 Referanser 

 Kilder
 Profil hos Norges Bryteforbund.

 Eksterne lenker 

 Snakker om dopingsak for første gang Tidens Krav

Kategori:Norske brytere
Kategori:Deltakere for Norge under Sommer-OL 2000
Kategori:Brytere under Sommer-OL 2000
Kategori:Deltakere for Norge under Sommer-OL 2004
Kategori:Brytere under Sommer-OL 2004
Kategori:Personer fra Narvik kommune
Kategori:Dopingsaker i kampsport
Kategori:Norske brytetrenere
Kategori:Fødsler i 1978
Kategori:Kongepokalvinnere i bryting
Kategori:Vinnere av Gullruten
Kategori:Norgesmestere i bryting
Kategori:Skal vi danse-deltakere